Woord: granny smithArgieffoto (Foto: B3R3N1C3, Pixabay) Woord: granny smith Betekenis: groen appel met ŉ kraakvars tekstuur Waar kom dit vandaan? Genoem na die Australiese tuinier, Maria Ann Smith (1799 – 1870), wat die appel “ontdek” het. In die Australiese Farmer and Settler van 25 Junie 1924 het ŉ sekere Edwin Small vertel dat hy en sy pa in 1868 deur Smith genooi is om te kom kyk na ŉ kiemplantjie wat langs ŉ spruit op haar plaas groei. Sy het gesê dat die appel ontwikkel het uit die oorblyfsels van ŉ klompie Franse houtappels wat in Tasmanië gekweek is.